भारत-पाकिस्तान मैच में रणवीर सिंह मैदान में करने लगे कुछ ऐसा, क्रिकेटर चहल ने किया ये कमेंट- देखें Video  
भारत-पाक क्रिकेट मैच के दौरान उत्साहित दिखे रणवीर सिंह
जोशीले अंदाज में 'कम-ऑन' कहकर बढ़ाया टीम का हौसला
क्रिकेटर चहल ने रणवीर सिंह को कही ये बात
रविवार 16 जून को भारत और पाकिस्तान (India vs Pakistan) के बीच हुआ क्रिकेट मुकाबला काफी जबरदस्त रहा. इस मैच को लेकर आम लोगों के साथ ही बॉलीवुड स्टार्स भी एक्साइटेड दिखे. बॉलीवुड सेलेब्स में से किसी ने ट्वीट करके तो किसी ने शर्त लगाकर भारत की जीत का दावा किया. लेकिन इन सब में रणवीर सिंह (Ranveer Singh) का उत्साह अपने चरम पर था. हाल ही में रणवीर सिंह (Ranveer Singh) ने एक वीडियो अपने इंस्टाग्राम अकाउंट पर साझा किया है, जिसमें वह शानदार अंदाज में भारतीय टीम को चीयर करते दिखाई दे रहे हैं. रणवीर सिंह (Ranveer Singh) का भारतीय टीम को सपोर्ट करने का अंदाज इतना लाजवाब था कि भारतीय खिलाड़ी चहल भी इस पर कमेंट करने से खुद को नहीं रोक पाए. 
COME ON INDIA, COME ON ! @starsportsindia @icc @cricketworldcup
A post shared by  Ranveer Singh (@ranveersingh) on Jun 17, 2019 at 2:39pm PDT
भारत और पाकिस्तान के बीच मैच के दौरान सबसे ज्यादा उत्साहित रणवीर सिंह (Ranveer Singh) ने अपने इंस्टाग्राम अकाउंट से एक वीडियो साझा किया है. इस वीडियो में वह जोर-जोर से भारतीय टीम को 'कम-ऑन' कहते नजर आ रहे हैं. इतना ही नहीं, बल्कि वीडियो को अपने सोशल मीडिया अकाउंट पर साझा करते हुए भी रणवीर सिंह ने लिखा 'कम-ऑन इंडिया, कम-ऑन.' वीडियो में रणवीर सिंह (Ranveer Singh) का अंदाज और उनका उत्साह देखने लाएक है. वीडियो में उनकी एनर्जी देखकर इस पर कई बॉलीवुड कलाकार और खिलाड़ियों ने भी कमेंट किए. अर्जुन कपूर ने तो उन्हें बेस्ट प्लेयर ही बता डाला है. 
भारतीय खिलाड़ी युजवेंद्र चहल ने रणवीर सिंह के वीडियो पर कमेंट करते हुए उन्हें 'लेजेंड' बताया. बॉलीवुड एक्टर अर्जुन कपूर ने कमेंट में कहा 'बाबा तुम एक बेहतरीन खिलाड़ी के तौर पर नजर आए... क्या खेल था!!!' इसके अलावा एक फैन ने तो उनकी एनर्जी को बिजली पैदा करने लाएक भी बताया. 
| Ranveer Singh Met and Hugged @imVkohli After #INDvPAK Match at old Trafford , today #CWC2019
_
Awww pic.twitter.com/BcFqWmve1D

इस वीडियो के अलावा रणवीर सिंह (Ranveer Singh) का एक और वीडियो सोशल मीडिया पर वायरल हुआ है. इसमें भारतीय क्रिकेट टीम की जीत पर रणवीर सिंह इतने ज्यादा खुश हो गए कि उन्होंने मैदान में उतर कर कप्तान विराट कोहली को बधाई दी, साथ ही गले भी लगाया. मैच को लेकर एक्साइटेड रणवीर सिंह ने पूर्व खिलाड़ी सुनील गावस्कर के साथ कमेंट्री भी की.
बता दें कि रणवीर सिंह (Ranveer Singh) जल्द ही फिल्म  '83' में नजर आने वाले हैं. उनकी यह फिल्म 1983 के विश्वकप मैच में भारत को मिली जीत पर आधारित है. इस फिल्म में रणवीर सिंह कपिल देव का किरदार निभा रहे हैं. '83' में रणवीर सिंह की पत्नी और बॉलीवुड एक्ट्रेस दीपिका पादुकोण भी नजर आएंगी. फिल्म में इनके अलावा एमी विर्क, ताहिर भसीन, हार्डी संधू, साकिब सलीम, पंकज त्रिपाठी, साहिल खट्टर, और चिराग पाटिल जैसे कलाकार भी होंगे. यह फिल्म 10 अप्रैल, 2020 में रिलीज होगी.